Et bilde som inneholder tekst, Font, logo, Grafikk

Automatisk generert beskrivelse

Årsplan Preg Lassa

Barnehageåret 2024 – 2025

Et bilde som inneholder utendørs, sko, klær, person

Automatisk generert beskrivelse

1. **Velkommen til oss**

Preg barnehager Lassa AS er en privat barnehage som blir driftet gjennom Preg barnehager AS. Vi har vært i drift siden 1978. Preg Lassa blir drevet ut fra en utvidet formålsparagraf for kristent innhold. Barnehagen består av 4 avdelinger for barn i alderen 0-6 år. Organisering og aldersinndeling på hver avdeling avhenger av søkere til barnehagen. Barnehagen har funksjonelle avdelinger som kan tilpasses alle aldersgrupper. Vi har et stort, innholdsrikt uteområde, og vi har gode turmuligheter i nærområdet.

VISJON: SE OG BLI SETT

Vi ønsker at alle som er en del av barnehagen skal oppleve å bli sett av hverandre.

I den daglige kontakten skal vi oppleve at vi står i et fellesskap, og at vi bryr oss om hverandre.

Nettside: [www.preglassa.barnehage.no](http://www.preglassa.barnehage.no)

Barnehagens felles telefon: 51560575

Kontor: 47456552/48156899

Et bilde som inneholder clip art, Grafikk, design, kreativitet

Automatisk generert beskrivelse

VISJON: SE OG BLI SETT

Vi ønsker at alle som er en del av barnehagen skal oppleve å bli sett av hverandre.

I den daglige kontakten skal vi oppleve at vi står i et fellesskap, og at vi bryr oss om hverandre.

Vi har fire avdelinger i alderen 0-6 år

Blåklokke 0-3 år

Tlf:403 00 387

Skogstjerne 3-6 år

Tlf: 403 00 356

Hvitveis 2-4 år

Tlf:403 00 379

Løvetann 0-3 år

Tlf:403 00 386

\

Et bilde som inneholder utendørs, sky, himmel, tre

Automatisk generert beskrivelse

**Ferier og stengte dager:**

Julaften, nyttårsaften og onsdag før påske er barnehagen stengt.

Vi er stengt på planleggingsdager. Det er satt av 5 planleggingsdager for hvert barnehageår.

For dette barnehageåret er følgende dager satt av til planlegging for personalet:

14. august 2024 2. januar 2025  
15. november 2024 22.april 2025  
 30. mai 2025

Alle barn skal ha 4 uker ferie i løpet av et barnehageår. 3 av disse skal være sammenhengende i skolens sommerferie.

**Presentasjon av Preg barnehager**

Preg barnehager AS er en ideell barnehagekjede som drives på vegne av Norsk Luthersk Misjonssamband. Barnehagene har ulik størrelse og er spredt rundt i store deler av Norge.

Preg barnehager AS er et ikke-kommersielt selskap. Eventuelle overskudd skal benyttes til å utbedre og styrke medlemsbarnehagene.

Lov om barnehager med forskrifter og Rammeplan for barnehagens innhold og oppgaver bestemmer innhold og rammer for barnehagene våre. I samsvar med barnehagelovens § 1a andre ledd, blir barnehagene drevet med et kristent formål. Vårt visjonsdokument (link) og verdiplattform (link)forteller hvordan det kristne formålet skal prege livet i barnehagene våre.

Preg barnehager sin visjon er:

**«Sammen om å sette verdifulle spor»**

Våre verdier er:

1. **Rammene for å drive barnehage. Grunnlagsdokumenter**

Barnehagens formål og innhold er fastsatt gjennom [Barnehageloven](https://lovdata.no/dokument/NL/lov/2005-06-17-64) og [Rammeplanen](https://www.udir.no/globalassets/filer/barnehage/rammeplan/rammeplan-for-barnehagen-bokmal2017.pdf). Disse dokumentene er utgangspunkt for barnehagens daglige drift og årsplanen bygger på disse. Alle barnehager skal bygge på verdigrunnlaget som er fastsatt i Barnehageloven og FNs konvensjon om barnets rettigheter.

Årsplanen inneholder en oversikt over hvordan våre barnehager skal jobbe det kommende året. Den er et arbeidsdokument for personalet, og skal vise hvordan vi arbeider med omsorg, lek, danning og læring. Årsplanen skal også tydeliggjøre progresjon og synliggjøre hvordan vi vurderer vårt pedagogiske arbeid. Temaene i periodene gjennom året jobbes ulikt med i barnehagene og i barnegruppene, avhengig av barnas alder og modning. Barna vil få nye utfordringer i de ulike periodene som vil gi utvikling av kunnskap og ferdigheter. Årsplanen danner også utgangspunkt for pedagogiske planer og evaluering av periodene. Vurdering av det pedagogiske arbeid skjer blant annet gjennom refleksjon og evalueringer i personalgruppen, samtaler med barna, pedagogisk dokumentasjon, diskusjoner angående praksis i ulike møter og evalueringer i Samarbeidsutvalget (SU).

1. **Kvalitetsutvikling**

**Preg barnehager sine fokusområder:**

Preg barnehager AS har utviklet en handlingsplan for kompetanseutvikling, ledelse og organisering. Du kan lese mer om våre fokusområder på [www.pregbarnehager.no](http://www.pregbarnehager.no)

* 1. **Kompetanseutvikling for Preg barnehagene**

I Preg barnehager har vi et stadig fokus på rekruttering av formålstjenlig kompetanse til våre barnehager. Et profesjonelt fagfellesskap og gode kompetansetiltak bidrar til bedre rekruttering av barnehagelærere, barne- og ungdomsarbeidere og andre fagfolk. For å rekruttere nye pedagoger og fagarbeidere til våre barnehager, ønsker vi å samarbeide med utdanningsinstitusjonene, ved å ta imot lærlinger fra videregående skoler og studenter til praksis fra høyskolene. Styrere og øvrige ansatte i barnehagene oppfordres til å oppdatere og videreutvikle sin kompetanse – både individuelt og kollektivt. Statlig tilskudd gjennom kompetanseordninger og tiltak, er et bidrag for å støtte opp om vårt ansvar som barnehageeiere.

Medarbeidere som får nye utfordringer, som har dyktige og engasjerte kollegaer og som får utvikle seg faglig, blir gjerne værende i sine stillinger over år. Dette styrker kvaliteten i Preg barnehager

* 1. **Barnehagen som en lærende organisasjon**

Barnehagen skal være oppdatert og utviklingsorientert i tråd med forskning og kunnskap om barn, barndom, lek, læring og samfunn. Barnehagen er og skal være i endring og utvikling. Det krever stadig ny kunnskap og kompetanse for å møte nye krav. For at barnehagen skal lykkes i å være en lærende organisasjon, må barnehagens ledelse være kunnskapsorientert og sikre at alle medarbeidere føler eierskap til det pedagogiske utviklingsarbeidet.

* 1. **System for samspillskvalitet – Emosjonell støtte**

*I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring. Personalet skal arbeide for et miljø som ikke bare gjør barna til mottakere av omsorg, men som også verdsetter barnas egne omsorgshandlinger.* Rammeplanen kap. 3

I Preg konsernet har vi valgt å jobbe med noen felles områder for alle barnehager. Vi ønsker å støtte oss til Pianta og Hamre og tankene med at barns utvikling og læring skjer i relasjon med andre barn og gode trygge voksne. De har laget et rammeverk for interaksjon (TTI rammeverket) som systematisk ser på hvordan man kan jobbe godt med relasjoner for å fremme utvikling og læring. (Class)

Class er en forkortelse for Classroom Assessment Scoring System (LASS; La Paro, K., Hamre, B.K., & Pianta R.C., 2012). Dette er et observasjon- og refleksjonsverktøy som er utviklet for å måle samspillskvaliteten mellom ansatte og barn i barnehagen. Hovedfokuset er på voksenrollen og på den voksnes ansvar for å legge til rette for og støtte alle barns utvikling av trygghet, læring og trivsel.

CLASS systematiserer samspillskvaliteten over ti indikatorer, fordelt på tre domener. Domenene er Emosjonell støtte, Organisering og ledelse og Læringsstøtte. I Preg barnehager innfører vi dette til refleksjon og systemet for kompetanseheving trinnvis, i løpet av en treårs periode.

Fokuset for barnehageåret 2024/2025 vil været domenet Emosjonell støtte.

Emosjonell støtte har fire indikatorer:

1. **Positivt klima** (Barn og voksne viser respekt overfor hverandre, et miljø som preges av entusiasme og glede, smil og latter)
2. **Negativt klima** (Negative følelser mellom voksen og barn, eller barna imellom. Unngår straff, sinne, trusler og ydmykelser)
3. **Ansattes sensitivitet** (Oppmerksomme voksne som legge merke til og møte barnas behov, følelser og uttrykk med gode reaksjoner)
4. **Barns perspektiv og medvirkning** (Hensyn til barnas interesser, motivasjon og synspunkter. Oppmuntre til at barna tar ansvar og støtte selvstendighet)

Satsingsområde for de ansatte i Preg Lassa vil være ansattes sensitivitet. Vi ønsker å ha enda større fokus på hvordan vi voksne kan være en god støtte for barna i barnehagen, og hvordan vi kan være med å utruste det enkelte barnet. Barn trenger oppmerksomme voksne som er til stede gjennom dagen og som møter og tåler følelsene, ser behovene og møter disse på en god måte.

Trygghet er grunnleggende for at vi skal utvikle oss som mennesker. Vi i Preg Lassa ønsker at hvert enkelt barn i barnehagen skal oppleve trygghet, trivsel og glede hos oss.

Vi vil gjennom barnehageåret jobbe med ansattes sensitivitet på ulike måter. Det vil være fast tema på ledermøter, personalmøter, avdelingsmøter og planleggingsdager. Gjennom faglige refleksjoner og bevisstgjøring skal dette prege og følge oss gjennom året.

**Marte Meo**   
Våren 2024 begynte vi å jobbe med Marte Meo i barnehagen. Dette vil vi fortsette å ha fokus på også kommende barnehageår. Marte Meo er en veiledningsmetode som er utviklet av Maria Aarts i Nederland for mer enn 25 år siden. Metoden har spredd seg internasjonalt og blir brukt av flere yrkesgrupper. Metoden skal styrke og utvikle samspillet mellom omsorgspersonen og barnet. Video blir brukt som hjelpemiddel.

Elementene en jobber ut ifra i Marte Meo er:

1. Oppmerksom venting (Vente med interesse og full oppmerksomhet, og tid og rom for at et initiativ blir utviklet)
2. Initiativ (verbal, non-verbal, viser følelse, ansiktsuttrykk, øyekontakt, lyd, bevegelse)
3. Følge et initiativ (bli oppmerksom på andres initiativ og respondere i et tempo som er tilpasset barnet)
4. Benevning – sette ord på et initiativ (sette ord på det som skjer på et handlings-, verbalt-, eller emosjonelt nivå)
5. Bekrefte et initiativ (konkret sette ord på ønsket atferd ut ifra passende initiativ)
6. Rytme og tempo (Lytt når den andre snakker og bytt på det, slik at begge får være involvert)
7. Koble på – triangulering (koble personer sammen)
8. Positiv ledelse (lede en annen person på en suksessfull måte gjennom en prosess. Strukturerte situasjoner)
9. Et bilde som inneholder tekst, sirkel, skjermbilde, Font

   Automatisk generert beskrivelseDelt glede – Gode ansikt (dele, gode opplevelser, gjøre det større og ta det inn)

Vi tror at Marte Meo sammen med CLASS vil være med å bidra til et godt faglig løft for de ansatte og gi barna et enda bedre samspillsmiljø i barnehagen.

**Lederteam**Vi ønsker å fortsatt utvikle ledergruppen vår. Det er god ledergruppe som har mye kunnskap og erfaring. En velfungerende ledergruppe vil gi ringvirkninger i arbeidet vi gjør for resten av barnehagen. Vi skal jobbe med å skape gode og trygge rammer for det videre arbeidet i barnehagen.

* 1. **Satsingsområde barnegruppen**

I år vil satsingsområde i barnegruppen være VENNER. Vi ønsker at alle barn skal oppleve at det er godt å ha en venn og å være en venn. Gjennom valg av litteratur og sanger skal vi ha fokus på sosial kompetanse, vennskap og lek.

*«I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få hjelp til å mestre og balansere mellom å ivareta egne behov og det å ta hensyn til andres behov*.» Rammeplanen, kap. 4.

Vi skal jobbe med det samme temaet på tvers av barnehagen, vi tror at det er med på å styrke og legge til rette for et godt og inkluderende lekemiljø for alle barna. Tema og litteratur vil bli tilpasset barnets alder og utviklingsnivå. Vi ønsker å jobbe helhetlig. En måte vi gjør det på er å jobbe og trekke inn flere av fagområdene samtidig, på den måten kan vi være med å legge til rette for læring i de aktivitetene vi gjør i det daglige.

Gjennom litteratur og tema skal barna også få utforske og utvikle språkforståelse og språkkompetanse.

*«For det beste i verden er venner  
Sånne så lige oss best  
Så glede seg kver gang de ser oss  
Så dagene blir som en fest»* - Svein Tang Wa

1. **Barnehagens pedagogiske plattform**

**4.1 Målene i Visjonsdokumentet**

«Sammen om å sette verdifulle spor» er vår visjon. I Visjonsdokumentet er disse målene felles for alle:

* I våre barnehager skal alle få oppleve ubetinget kjærlighet.
* I våre barnehager skal alle vite at de er skapt av Gud og kjenne at de er unike og verdifulle.
* Med Jesus som forbilde skal vi møte alle med respekt og toleranse.

Disse målene skal vi alltid ha for øye i alt arbeid vi gjør i barnehagen.

I Preg Lassa

* Skal vi være medvandrere med barna i de viktige barneårene.
* Legger vi til rette for at barna skal få utfolde seg i leken, bygge relasjoner, være kreativ og kjenne at de blomstrer.
* Løfter vi fram den enkeltes gode egenskaper.
* Formidler vi nestekjærlighet og tilgivelse.
  1. **Vårt syn på bar**Et bilde som inneholder clip art, Grafikk, design, kreativitet


     Automatisk generert beskrivelse**n**

I vår verdiplattform beskriver vi hvilke relasjoner til barn vi ønsker å strekke oss etter. Det enkelte barn er et unikt, fullverdig menneske som skal møtes med respekt, omsorg og kjærlighet. Det skal få hjelp til å utvikle et sunt selvbilde, oppleve trygghet og glede. De ansatte skal lete etter de positive mulighetene i det enkelte barn og fremelske disse. Vi vil være voksne som alltid har barnets beste for øye. Dette skal ligge til grunn for alle handlinger og avgjørelser som berører barnet.

I Preg Lassa

* Tar vi imot barna med smil, varme og interesse.
* Skal alle barn oppleve å bli sett og at de er del av et inkluderende fellesskap.
* Tar vi på alvor at barndommen har egenverdi
* Får barna oppleve mestring og tilpassede utfordringer i forhold til utviklingsnivå
* Opplever barn humor og glede
  1. **voksenrollen**

Vi skal være voksne som bygger en positiv relasjon med barna og mestrer balansen mellom å være varme og tydelige. Vi skal se barnets perspektiv og ha medvirkning i fokus. Den voksne utøver positiv grensesetting ut ifra barnets forutsetninger. Dette skal være preget av varme og respekt for barnet. Det er den voksne som har ansvaret for relasjonen med barnet, og som alltid skal være bevisst de verdifulle spor hun/ha setter.



Jeg skal være meg, men gi plass til andre, slik at de blir seg. Bry meg om en annen hjelpe når jeg kan, slik blir livet bedre for barn i alle land.

* Løveloven

I Preg Lassa

* Ønsker vi å være **autoritative voksne.**
* Skal vi være varme og tydelige voksne.
* Møter vi barna der de er i sin utvikling.
* Skal alle bli møtt med respekt.
* Skapes en positiv og robust relasjon mellom barnet og voksne.
* Gleder vi oss sammen over mestringsopplevelser.
* Er vi gode rollemodeller.
* Skal vi jobbe for at barn opplever trygghet, tilhørighet og trivsel i barnehagen.

1. **Hvordan arbeide med omsorg, lek, danning og læring**

Barn skal trives og ha det godt i barnehagen. I NLM-barnehagene sørger vi for at alle barn blir sett og inkludert slik at de lærer og utvikler seg ut fra egne forutsetninger.

“Barnehagens innhold skal være allsidig, variert og tilpasset enkeltbarnet og barnegruppen. I barnehagen skal barna få leke og utfolde skaperglede, undring og utforskertrang. Arbeidet med omsorg, danning, lek, læring, sosial kompetanse og kommunikasjon og språk skal ses i sammenheng og samlet bidra til barns allsidige utvikling.” (Rammeplanen) Et bilde som inneholder clip art, Grafikk, design, kreativitet

Automatisk generert beskrivelse

* **omsorg**

Trygghet er utgangspunktet for barns trivsel og læring. Derfor kommer omsorg alltid i første rekke. For å få trygge barn, er vi avhengig av at kompetente og sensitive voksne gir barna den omsorgen de har behov for.

Personalet i våre barnehager skal ha fokus på hvordan det enkelte barn har det og legge til rette for aktiviteter som inkluderer alle barn, der alle barn blir sett og hørt. På en slik måte setter vi verdifulle spor.

I Preg Lassa


* Har vi voksne som er tett på.
* Bruker vi trygghetssirkelen aktivt, for slik å forstå og støtte barnets behov.
* Vil vi skape gode relasjoner til det enkelte barn.
* Oppmuntrer vi barna til å vise omsorg for hverandre og til selv å kunne ta imot omsorg.
* Legger vi til rette for at barn kan knytte gode relasjoner og vennskap.
* Sørger vi for å dekke barnas primærbehov, og vi tilstreber en god balanse mellom aktivitet og hvile.
* **Lek**


Lek er den viktigste aktiviteten for barns utvikling og læring, samtidig som den er et mål i seg selv. Gjennom leken utvikler og videreutvikler barn sosiale, språklige og kroppslige ferdigheter. Ved å inngå i et lekefellesskap drar barna nytte av hverandres styrker og kunnskaper. I samspill med hverandre og med de voksne skapes et godt miljø for glede, læring og utvikling.

Lekemiljøene i våre barnehager skal være inkluderende, allsidige og stimulerende. De voksne skal være deltakende og støttende i barnas lek

I Preg Lassa

* Ønsker vi å følge barnas interesser for hva de er opptatt av og organisere lekegrupper i tråd med dette.
* Tar vi initiativ til ny og variert lek og støtter barna inn i leken.
* Ønsker vi å tilby innbydende fysisk miljø og lekemateriell.
* Bruker vi naturen i nærområdet som lekeplass.
* Vil vi at den frie og spontane leken skal få stor plass i barnehagehverdagen.

Et bilde som inneholder clip art, Grafikk, design, kreativitet

Automatisk generert beskrivelse

* **Danning**

I fellesskap med andre utvikler barn sin identitet og sin selvstendighet. Barn samler erfaringer gjennom hva de gjør, hvilke tilbakemeldinger de får av andre og hva de opplever. De ansatte skal anerkjenne barna som individer med tanker, følelser og intensjoner, og støtte barnas forsøk på å skape mening i den verden de er en del av.

I våre barnehager skal barna få kunnskap som er med på å utruste dem til å ta gode valg i livet. Dette er en del av en livslang læring og en prosess som handler om hvem man er og hvordan man er i møte med andre mennesker. Vi ønsker å sette verdifulle spor i barna slik at de selv føler seg verdifulle, og at de er gode nok som de er. På den måten kan de ta med seg sine erfaringer som et grunnlag å bygge videre på i livet.

I Preg Lassa

* Lar vi barna få delta i valg og beslutninger som angår deres hverdag i barnehagen.
* Støtter vi barnas aktivitet og engasjement i fellesskapet.
* Undrer, tenker og reflekterer vi sammen.
* Synliggjør og framhever vi mangfoldet i barnehagen og har en positiv holdning.
* Ønsker vi at barna skal forstå betydningen av felles verdier og normer.
* **Læring**

Barnehagen skal gi barn grunnleggende kunnskap på sentrale og aktuelle områder. Personalet skal støtte barns nysgjerrighet, kreativitet og vitebegjær og gi utfordringer med utgangspunkt i barnets interesser, kunnskaper og ferdigheter. (Barnehageloven § 2)

Hverdagene i våre barnehager skal være preget av utforsking og lek, der barna tilegner seg ny kunnskap og nye ferdigheter. Barnehagen skal legge til rette for at barna får gode mestringsopplevelser innenfor trygge rammer. Vi ønsker å sette verdifulle spor med ansatte som har god relasjonskompetanse og tid for læring.

I Preg Lassa

* Har vi førskoleklubb for 5-åringene det siste året før skolestart.
* Oppmuntrer vi og stimulerer interessen for læring,
* Skal barna få kjenne på gleden og nytten ved å samarbeide.
* Forbereder vi dem til skolestart gjennom lek, læring og glede
* Har vi språkgrupper.
* Sørger vi for at barna får varierte opplevelser og erfaringer, utfordringer og mestringsopplevelser.
* Har vi fokus på trafikksikkerheten og jobber med dette ut i fra barnets alder
* Forbereder, motiverer og oppmuntrer vi i forkant av og underveis i aktiviteter og evaluerer sammen med barna i etterkant.

1. **Barns medvirkning**

I Preg barnehager skal barna få mulighet til aktiv deltagelse i planlegging og vurdering. Barn skal gis tid og rom til innspill som bidrar til at de opplever å påvirke sin egen hverdag. I våre barnehager skal barna kjenne at de har en verdifull og viktig stemme inn i et fellesskap som er trygt og inkluderende for alle. Personalets syn på barnet og sin egen rolle som voksen vil ha betydning for hvordan barn opplever medvirkning i hverdagen.

Barnehagen skal vise hvordan alle kan lære av hverandre og fremme barnas nysgjerrighet og undring over likheter og forskjeller. Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet. (Rammeplanen)

I Preg Lassa

* Skal barna prøve selv ift. på-/avkledning, spising og ulike aktiviteter.
* Får barna tid og rom til å uttrykke seg på sin egen måte, både verbalt og nonverbalt.
* Får de eldste barna være dagens hjelper.
* Får barna komme med egne tur- og aktivitetsforslag.
* Får barna være med på valg av tema, og delta i planlegging i forkant og evaluering i etterkant av tema.
* Får barna videreføre tema og prosjekt som de viser særlig interesse for.

1. **Plan for det kristne innholdet**

Preg barnehager har et kristent livssynsgrunnlag, som utdypes i vårt Verdidokument. Det betyr at barna i våre barnehager får en barnehagehverdag basert på kristne og humanistiske verdier. Vårt formål, vår visjon og våre verdier er felles for alle våre barnehager. Dette skal være grunnlaget for de valg vi gjør, både i hverdagsaktiviteter og i andre planlagte aktiviteter.

I Preg Lassa

* er barnehagens atmosfære være preget av kristen nestekjærlighet, åpenhet og respekt.
* Synger vi sanger, bordvers og lese bøker med kristent innhold.
* Har vi samlinger og prosjekt ut fra bibelske emner der vi bruker ulike metoder som for eksempel drama.
* Har vi jevnlig besøk av barnearbeider fra NLM.
* Markerer vi de kristne høytidene som jul, påske, Kristi himmelfart og pinse.
* Bruker vi blant annet verktøyene *Smått og godt, Kort og godt*, flanellograf.
* Støtter vi prosjektet til global ung.

1. **Tilknytning og relasjonsbygging**

**8.1 Plan for oppstart i barnehagen**   
For de aller minste barna kan oppstarten i barnehagen virke overveldende – fra en trygg og kjent tilværelse hjemme med foreldre og eventuelle søsken til en helt ny verden med ukjente voksne, nye rutiner og et helt nytt fysisk miljø.

Vårt mål for tilvenningsprosessen er at foreldre og personalet skal være i en aktiv og støttende dialog med hverandre, slik at starten og oppholdet i barnehagen oppleves trygt og godt for barnet så vel som for foreldrene.

Når foreldrene er i god relasjon med barnet blir vi som personal kjent med barnets vaner både i lek og kommunikasjon.

Det er individuelt hvor lang tid tilvenningen tar. Her må vi sammen komme fram til hva som fungerer for det enkelte barn. Noen barn trenger lengre tid og det er helt normalt.

I Preg Lassa

* Har vi foreldremøter for nye barn våren før de starter
* Inviterer vi til besøksdager i barnehagen i juni, før sommerferien.
* Oppfordrer vi foreldre til å komme på uformelle besøk og gjerne bruke uteområde på ettermiddag og i helger
* Legger vi til rette for oppstartsamtale med foreldrene.
* Tilrettelegger vi for minimum 5 dager tilvenning i barnehagen i oppstarten.
* Oppfordrer vi foreldre til å være aktive i lek, stell og måltid i tilvenningen
* Har alle barn en/to primærkontakter, og hører til i en mindre gruppe.
* Anbefaler vi kortere dager i starten.

**8.2 Planer for overganger i barnehagen (innad, mellom barnehager og til skolen)**.

Barnehagen har ansvar for å skape trygge og gode overganger for barna.

I Preg Lassa

* Legger vi til rette for at barn og foreldre får tid til å bli kjent med ny avdeling og personalet der.
* Har vi overgangssamtaler mellom personalet på småbarnsavdeling og storbarmsavdeling.
* Samarbeider vi i ferieukene. Dette gir større trygghet i overgangen til ny avdeling.
* Får foreldre/foresatte informasjon om plan for overgangen.
* Starter vi med tilvenning til ny avdeling på våren, barna besøker ny avdeling, de leker sammen, har måltid sammen og går på felles turer.
* Samarbeider de ansatte om den beste praktiske løsningen av tilvenningen.



En god overgangsplan er viktig for at barnet skal få en best mulig skolestart. Ifølge Stavanger kommunes *Plan for overgang mellom barnehage og skole*, skal rektorer og styrere i barnehagene i de ulike bydeler samles for å samkjøre opplegget for skolestartere, slik at disse får en god overgang fra barnehage til skole

I Preg Lassa

* Har vi skoleforberedende aktiviteter.
* Skal barn og foreldre føle seg trygge på at både barnehage og skole gjør sitt beste for å skape kontinuitet mellom de to arenaene.
* Har vi god kunnskap om skolen, og vet hva som forventes av 1.klassingen
* Får alle barn en overgangssekk fra Stavanger kommune med bok, en sang og et eventyr som er felles for alle.
* Skal barna få erfaringer, kunnskap og ferdigheter slik at de får et godt grunnlag og motivasjon til å begynne på skolen.
* Jobber vi for at barna skal møte skolen med nysgjerrighet og tro på egen evner.

**8.3 Et trygt og godt psykososialt barnehagemiljø**

Et godt psykososialt miljø i barnehagen er viktig i det helsefremmende og forebyggende arbeidet for barn. Barnehagen skal møte barna med tillit og respekt, og bidra til trivsel og glede i lek og læring. Den skal være et utfordrende og trygt sted for fellesskap og vennskap. Barnehagen skal fremme demokrati og likestilling, og motarbeide alle former for diskriminering. Personalet skal være oppmerksomme på egne holdninger og atferd, både i forhold til oppførsel som kan virke krenkende og ved bruk av makt og tvang.

Personalet skal håndtere og følge opp uønskede situasjoner, jfr Barnehageloven kap. 8, § 42. Det skal utarbeides en skriftlig plan i henhold til aktivitetsplikten.

I Preg Lassa

* Skal vi forebygge, avdekke og stoppe mobbing og krenkelser.
* Skal vi skape et barnehagemiljø med nulltoleranse mot mobbing både blant barn, ansatte og foreldre.
* Øker vi personalets kunnskap om forebygging og håndtering av mobbing i barnehagen.
* Etablerer vi et konstruktivt samarbeid med foreldrene angående mobbing.
* Har vi fokus på vennskap og lek som forebygging og beskyttelse mot mobbing.
* Skal **alle** barn få anerkjennelse og oppleve at de er uendelig verdifulle.

**8.4 Inkludering**


I Preg Lassa skal alle barn kjenne seg elsket og verdsatt som viktige deltakere i fellesskapet. Vi arbeider med mangfold og inkludering som en helhetlig del av hverdagen, og vårt mål er at alle barn skal oppleve trygghet og ivaretakelse. Vi arbeider daglig for å gi opplevelser som setter verdifulle spor.

«Barnehagen skal fremme likeverd og likestilling uavhengig av kjønn, funksjonsevne, seksuell orientering, kjønnsidentitet og kjønnsuttrykk, etnisitet, kultur, sosial status, språk, religion og livssyn. Barnehagen skal motvirke alle former for diskriminering og fremme nestekjærlighet.» (Rammeplan)

Barnehagen skal være en inkluderende arena der barn kan knytte vennskap, trives, utvikle seg og lære. Alle barn skal få delta ut fra sine forutsetninger. Vi skal bidra til å styrke barns identitet, og skape fellesskap der det er rom for alle.

I Preg Lassa


* Har vi inkluderingsplan med mål for hvordan vi arbeider for å inkludere innenfor viktige områder som likestilling mellom kjønn, barn med ulike familiesammensetninger, flerkulturelle og barn med særskilte behov
* Møter vi alle barn og deres familie med respekt og likeverd.
* Synliggjør vi det språklige og kulturelle mangfoldet på avdelingene
* Tilrettelegger vi for at alle barn kan delt i fellesskapet

1. **Progresjon**

Progresjon er en prosess som ifølge rammeplanen, skal rette seg mot barnas opplevelser, lek og læring. Det er derfor de ansattes rolle å finne barnets utgangspunkt, og bygge videre på dette slik at hvert barn får akkurat passe utfordringer, og en god progresjon. De voksne i våre barnehager skal sikre progresjon ved å være til stede og se barna i mestringsøyeblikk,   
dokumentere og hjelpe dem til videre utvikling.

Tilrettelegging i planleggingsfasen er viktig med tanke på gruppeinndeling etter interesse, kunnskaper, ferdigheter og selvsagt barnets egne ønsker. Barna i våre barnehager må få ulike utfordringer og de skal oppleve at de stadig lærer mer, og vi må finne en balanse mellom det å oppleve mestring og å kunne strekke seg etter nye mål. Progresjon skal følge barnets utvikling og ikke en bestemt aldersgruppe.

VI har laget egen progresjonsplan som gjelder for barnehagen

1. **Planlegging, dokumentasjon og vurdering**

**Felles overordnet grunnlag**

Årsplanen skal gi informasjon om hvordan barnehagelovens bestemmelser om innhold skal følges opp, dokumenteres og vurderes. Det skal legges til rette for at barn, foreldre, barnehagens personale og eiere kan delta i planlegging dokumentasjon og i vurdering av barnehagens pedagogiske virksomhet. Barnegruppens og enkeltbarnets behov skal observeres og vurderes fortløpende.

**Planlegging:**  
*Planlegging gir personalet grunnlag til å tenke og handle langsiktig og systematisk i det pedagogiske arbeidet. Planleggingen skal bidra til kontinuitet og progresjon for enkeltbarn og barnegruppen*. Rammeplanen

Barnehagen skal reflektere og utvikle egen virksomhet gjennom planlegging. Planleggingen skal vise hvordan barnehagen tolker og jobber med rammeplanen.

I Preg Lassa

* Har vi 5 planleggingsdager
* Utarbeider vi konkrete planer og aktiviteter ut fra årsplan, månedsplan og temaplan.
* Bruker vi progresjonsplanen aktivt
* Har vi fast plantid for alle ansatte.
* Har vi ledermøte og avdelingsmøte en gang i uken
* Har vi personalmøte en gang i måneden.
* Skal alle tilegne seg basiskunnskap om språklig-, sosial-, motorisk- og emosjonell utvikling ift. barna på sin avdeling.

Planleggingen skal være langsiktig og systematisk.

**Dokumentasjon**Rammeplanen sier at dokumentasjon av personalets arbeid synliggjør hvordan personalet jobber med å oppfylle kravene i barnehageloven og rammeplanen.

I Preg Lassa

* Skriver vi dagsrapport/legger inn bilder på Kidplan for å dokumentere hverdagshendelser
* Har vi muntlig kontakt med foreldrene ved levering og henting.
* Synliggjør vi barnas produkter.
* Tar vi på alvor og nyttiggjøre oss resultatene fra foreldreundersøkelsen.

Vi bruker:

* *Alle med* observasjonsskjema som kan si noe om barnas utvikling innenfor lek, trivsel, hverdagsaktiviteter, sansing/motorikk, språk, sosiale/emosjonelle ferdigheter.
* *TRAS, tidlig registrering av språkutvikling.* Dette er et nyttig vrktøy for å kartelgge barnets språkutvikling.
* *Observasjons- og Relasjonsskjema*
* drøftinger etter bruk av *Pluss 2.*

Et bilde som inneholder Grafikk, skjermbilde, design

Automatisk generert beskrivelse**Vurdering**Barnehagen skal vurdere det pedagogiske arbeidet jevnlig. Hele personalet skal være involvert i vurderingsarbeidet og bidra til at alle barn får et tilbud i tråd med rammeplanen og barnehageloven.

I Preg Lassa vurderer vi

* Enkeltbarns trivsel og allsidige utvikling.
* Om vi når målene vi har satt oss.
* Om foreldresamarbeidet er tilfredsstillende.
* Om vi følger vår visjon *Sammen om å sette verdifulle spor.*
* Personalets kompetanse (behov for veiledning, kurs eller videreutdanning)
* Arrangement og aktiviteter etter at de er gjennomført
* Det pedagogiske arbeidet hvert halvår og år.

1. **Samarbeid**

**11.1 Eier Preg barnehager AS**Barnehageeier har det overordnede ansvaret for at barnehagen drives i samsvar med gjeldende lover og regelverk, jf. barnehageloven § 7 første ledd. NLM-barnehagene AS har dermed det juridiske ansvaret for kvaliteten på barnehagetilbudet. Eierstyret for den enkelte barnehage er AS-styrets lokale representant.

NLM-barnehagene og den enkelte barnehage samarbeider systematisk om å gi barna et barnehagetilbud av god kvalitet. Dette er nedfelt i NLM-barnehagenes Fokusområder.

**11.2 Foreldresamarbeid**

Personalet i barnehagen har ansvar for å skape åpenhet, tillit og trygghet til foreldrene.

Foreldrene i våre barnehager skal oppleve at de blir sett og at de blir tatt på alvor. Gode relasjoner til foreldrene, med kommunikasjon som er preget av respekt og varme, er av avgjørende betydning for et godt foreldresamarbeid.

Både foreldrene og personalet må forholde seg til at barnehagen har et samfunnsmandat og verdigrunnlag som det er barnehagens ansvar å forvalte. (Rammeplanen)

I Preg Lassa

Ønsker vi å legge til rette for et godt samarbeid med alle foreldre/foresatte der vi bygger på gjensidig respekt og tillit.

* Ønsker vi å ha god tid ved levering og henting.
* Inviterer vi foreldre til å delta i ulike formelle og uformelle samvær i barnehagen \*\*\*
* Kaller vi inn til foreldresamtaler to ganger hvert år, og ellers ved behov.
* Inviterer vi til foreldremøte hver høst og hver vår.
* Har vi årlige foreldreundersøkelse,
* Inviterer vi foreldre til å delta i foreldreråd og samarbeidsutvalg.
* Ønsker vi foreldremedvirkning.
* Bruker vi Kidplan som kommunikasjonsverktøy med foreldrene.

\*\*\* Foreldrekaffe, foreldremøte, aksjonsdag, luciafeiring, påskefrokost dugnad og sommerfest for hele familien

**Foreldreråd og samarbeidsutvalg**Foreldrerådet

Består av foresatte til alle barn og skal fremme felles interesser og bidra til at samarbeidet mellom barnehagen og foreldregruppen skaper et godt barnehagemiljø.

Foreldreråd kan bli holdt i etterkant av foreldremøte, og kan innkalles når ønskelig. Det er foreldrerepresentantene i SU som leder disse møtene.

Foreldrerådet skal ifølge forskrift til barnehageloven

* Bidra til samarbeidd mellom barnehage og foreldregruppa for å skape et godt barnehagemiljø
* Ha innsyn og uttalelsesrett i saker som er av betydning for foreldre f.eks. årsplan
* Velge representanter til barnehagens SU

SU – samarbeidsutvalget består av

* En representant fra hver fløy (Blåklokke/Løvetann og Hvitveis/Skogstjerne)
* To representanter fra ansatte
* En representant fra eierstyre

Samarbeidsutvalget har ingen avgjørelsesmyndighet, men kan ta avgjørelser på vegen av foreldrene.

Oppgaver:

* Ivareta samarbeid mellom barnehage og foreldre
* Rådgivende organ i saker som angår barnehagen
* Kontaktpersoner for foreldregruppen
* Sikre at barnehagen blir drevet etter lov om barnehager og rammeplan

**11.3 Andre samarbeidspartnere**

Barnehagen samarbeider med andre tjenester og institusjoner for å gi et best mulig tilbud til barn og foreldre. Tidlig innsats og helhetstenkning står sentralt.

Barnehagen har et godt samarbeid både med barnehage-administrasjonen i Stavanger kommune og ulike andre instanser.

* PPT
* Helsestasjon
* Familiesenter
* Barnevern
* Ressursteam
* TBT - Tverrfaglig Barnehage Team

TBT er et samarbeid mellom PPT (Pedagogisk psykologisk tjeneste), helsestasjonene, barnevernet, fysio/ergoterapi og veilederkorpset for barnehage ved Johannes læringssenter.

Barnehagen har faste treffpunkt med TBT.

Målet for TBT er å gi rett hjelp og riktig støtte til barn og foreldre

Teamet gir tverrfaglig bistand for barn som trenger ekstra støtte til god utvikling

Mer informasjon finner dere på Stavanger kommune sine sider.

Andre:

* Preg barnehager
* PBL – private barnehager landsforbund
* Knif

**Et bilde som inneholder clip art, Grafikk, design, kreativitet

Automatisk generert beskrivelse**

1. **Årshjulet barnehageåret 2024-2025**

|  |  |  |  |  |
| --- | --- | --- | --- | --- |
| Måned | Fokus | Tema | Dette skjer | NB |
| August | Tilvenning | Bli kjent | Oppstartsamtale | Planleggingsdag 14.aug. |
| September | Venner | Bli kjent  Brannvern uke 38 | BlimE dansen |  |
| Oktober | Hjelpe andre  Vise godhet | Ung global prosjekt  Godhetsdag  Være sammen | Foreldremøte  Foreldrekafe  Foreldresamtaler |  |
| November | Venner |  | Pysjamasfest | Planleggingsdag 15.nov |
| Desember | Tradisjoner knyttet til jul | Advent og jul | Nissefest  Lucia  Julevandring |  |
| Januar | Venner og omsorg | Temaarbeid  Førstehjelp | Bamsesykehus | Planleggingsdag 2. januar |
| Februar | Venner | Temaarbeid | Karneval  Samefolkets dag |  |
| Mars | Vennskap | La leken leve! | Barnehagedagen |  |
| April | Tradisjoner knyttet til påske | Påske | Påskefrokost  Toddlerdag | Planleggingsdag 22. april |
| Mai | Venner  Landet vårt | 17.mai | Dugnad (FAU)  17.mai feiring i barnehagen | Planleggingsdag 30.mai |
| Juni | Venner | Sangleker | \*Sommerfest m/familie  \*Avslutning for skolestarterne  \*Besøksdag nye barn  \*Overgang skole-bhg |  |
| Juli | Venner | Sommerbarnehage med ulike tema |  |  |